Diari Oficial de la Generalitat Valenciana


Sumari del DOGV 3747, del 11-05-2000 (2000/3027)

RESOLUCIÓ d'11 d'abril de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de cooperació entre el Centre d'Investigacions Sociològiques (CIS) i la Generalitat Valenciana, per a la realització d'un estudi d'investigació sociològica sobre “La situació social i política a la Comunitat Valenciana”.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3747

Data del DOGV
:   11-05-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/3027


Data del document
:   11-04-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * administració central
    * cooperació administrativa
    * anàlisi sociològica
    * sociologia

RESOLUCIO d'11 d'abril de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de cooperació entre el Centre d'Investigacions Sociològiques (CIS) i la Generalitat Valenciana, per a la realització d'un estudi d'investigació sociològica sobre ?La situació social i política a la Comunitat Valenciana?. [2000/X3027]
  
Subscrit, després de la tramitació prèvia reglamentària, entre el Centre d'Investigacions Sociològiques (CIS) i la Generalitat Valenciana, el 31 de març de 1999, un Conveni de cooperació per a la realització d'un estudi d'investigació sociològica sobre ?La situació social i política a la Comunitat Valenciana?, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0250/2000, i que figura com a annex d'aquesta resolució.
  
València, 11 d'abril de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de cooperació entre el Centre d'Investigacions Sociològiques (CIS) i la Generalitat Valenciana, per a la realització d'un estudi d'investigació sociològica sobre ?La situació social i política a la Comunitat Valenciana?.
  
València, 31 de març de 1999
  
Reunits
  
D'una part, el senyor José Joaquín Ripoll Serrano, en nom i representació del Govern Valencià, facultat per a aquest acte, per Acord de data 23 de març de 1999.
  
D'altra part, la presidenta del Centre d'Investigacions Sociològiques, senyora Pilar del Castillo Vera, segons el nomenament conferit pel Reial Decret 962/1996, de 10 de maig, i en virtut de les facultats que li atorga la Llei 39/1995, de 19 de desembre,
  
Ambdues parts reconeixen mútuament la capacitat i la competència, per a formalitzar aquest conveni de cooperació i
  
Exposen
  
Que, amb data 6 d'abril de 1984, es va firmar un conveni marc de cooperació entre el Consell de la Generalitat Valenciana i el Centre d'Investigacions Sociològiques, per a la realització d'estudis sociològics i sondeigs d'opinió pública en l'àmbit territorial de la Comunitat Valenciana.
  
Que la finalitat d'aquest conveni és portar a la pràctica la col·laboració entre ambdues institucions i, en conseqüència, substituir i actualitzar el conveni de 6 d'abril de 1984, amb l'objecte d'adequar el seu contingut a les circumstàncies vigents.
  
Que aquest conveni de cooperació ha estat autoritzat prèviament, per Acord de la Comissió Delegada del Govern, per a Política Autonòmica de 16 de desembre de 1993, de conformitat amb les normes establertes en els acords del Consell de Ministres de 02.03.1990 i 08.07.1998, sobre convenis de col·laboració entre l'administració de l'Estat i les comunitats autònomes.
  
Que el conveni s'ajusta al que disposa l'article 8 de la Llei 39/1995, de 19 de desembre.
  
Que aquest conveni s'instrumenta d'acord amb el que estableix l'article 3.1. c) de la Llei de Contractes de les Administracions Públiques.
  
Que el Centre d'Investigacions Sociològiques (CIS), té la infraestructura necessària, per a garantir la realització d'un estudi d'investigació d'aquest tipus, amb les garanties tècniques i metodològiques adequades.
  
Per tant, las parts formalitzen aquest conveni d'acord amb les següents,
  
Estipulacions
  
Primera
  
L'objecte d'aquest conveni és establir les condicions de col·laboració entre el Centre d'Investigacions Sociològiques i la Conselleria de Presidència de la Generalitat Valenciana, per a la realització d'un estudi d'opinió, sobre la base d'un nombre d'entrevistes suficient per a garantir una fiabilitat del 95'5%, distribuïdes territorialment en les províncies de la Comunitat Valenciana, i referides al grau de coneixement i valoració de les institucions autonòmiques valencianes, el seu govern i la seua política, així com les aspiracions, expectatives i orientacions dels ciutadans de la Comunitat Valenciana.
  
Es titularà: ?La situació social i política a la Comunitat Valenciana/1999-
  
Segona
  
Els treballs de preparació i elaboració dels qüestionaris, com també l'establiment dels criteris de selecció de mostres, es realitzaran conjuntament per tècnics del Centre d'Investigacions Sociològiques i l'equip tècnic que designe la Subsecretaria de Planificació i Relacions Externes de la Conselleria de Presidència de la Generalitat Valenciana.
  
Tercera
  
Seran tasques específiques del Centre d'Investigacions Sociològiques: el disseny dels treballs de camp; la realització i supervisió dels treballs de camp; la depuració dels qüestionaris (manual i automàtica); la gravació de la informació, control d'errors, normes per al seu llistat i anàlisi de consistència; les tabulacions de resultats; i la preparació de la cinta magnètica i edició de taules de resultats, segons el pla d'explotació proposat per la Generalitat Valenciana.
  
Quarta
  
Per a orientar la investigació sociològica, el Centre d'Investigacions Sociològiques podrà reunir un resum de premsa de la comunitat autònoma que incloga una relació significativa de les notícies, fets i opinions que centren l'atenció dels medis de comunicació social i que afecten específicament dita comunitat autònoma.
  
Cinquena
  
El preu total màxim acordat per a la realització de l'estudi, és de cinc milions seixanta-sis mil vuit-centes vuitanta pessetes (5.066.880 PTA).
  
El preu de l'estudi comprendrà únicament les remuneracions del personal que realitze el treball, les despeses informàtiques, els impostos i altres aspectes que, si és el cas, haguera de realitzar el CIS, en relació amb l'execució del treball d'investigació objecte del conveni.
  
Sisena
  
Per a finançar les despeses derivades de l'execució de les activitats a desplegar en el marc d'aquest conveni, la Presidència de la Generalitat Valenciana té habilitat en el capítol II, del programa 112.40, crèdit suficient en la Llei de Pressupostos de la Generalitat Valenciana per a 1999.
  
La Presidència de la Generalitat Valenciana acreditarà haver retingut en els seus pressupostos la quantitat consignada en l'estipulació cinquena.
  
Setena
  
Finalitzat l'estudi, el Centre d'Investigacions Sociològiques lliurarà:
  
Les taules amb l'anàlisi estadística del treball, que inclouran el creuament de totes les preguntes del qüestionari amb les variables de control. Es lliurarà, així mateix, el suport informàtic corresponent.
  
La fitxa tècnica de l'enquesta en què, en tot cas, s'inclourà la data de realització del treball de camp, el nombre d'entrevistes realitzades i les localitats on s'efectuaren.
  
Vuitena
  
Lliurat i rebut el treball, prèvia certificació de conformitat de la Subsecretaria de Planificació i Relacions Externes de la Generalitat Valenciana, el Centre d'Investigacions Sociològiques presentarà un compte certificat del treball a la Presidència de la Generalitat Valenciana, que ingressarà, mitjançant transferència bancària al compte corrent 2265-2642-7261-4 del Banc Bilbao-Vizcaya, c/ Alcalá, 16 de Madrid.
  
Novena
  
L'estudi sociològic objecte d'aquest conveni serà propietat de la Generalitat Valenciana, i quedarà una còpia d'aquest dipositada en el banc de dades del Centre d'Investigacions Sociològiques, en les condicions establertes en l'article 10.4 del Reial Decret 1.214/1997, de 18 de juliol, d'Organització del Centre d'Investigacions Sociològiques.
  
Deu
  
Aquest conveni vigirà i tindrà efectes plens a partir de l'endemà de la seua firma, i es fixarà la seua durada fins el 31 de desembre de 1999.
  
Onze
  
Ambdues parts es comprometen a resoldre de mutu acord les incidències que pogueren sobrevenir en l'aplicació d'aquest conveni relatives a la interpretació, resolució i als seus efectes.
  
Si alguna de les parts incompleix les obligacions que assumeix d'acord amb aquest conveni, facultarà l'altra part per a resoldre-ho, sense perjudici de les responsabilitats i indemnitzacions que esdevingueren.
  
I perquè conste, es firma aquest conveni de cooperació, en duplicat exemplar, en el lloc i data dalt indicats.
  
Per la Generalitat Valenciana,
  
JOSÉ JOAQUÍN RIPOLL SERRANO
  
Pel Centre d' Investigacions Sociològiques,